**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у члану 99. став 1. тачка 4. Устава Републике Србије, по којем Народна скупштина потврђује међународне уговоре кад је законом предвиђена обавеза њиховог потврђивања.

**II. РАЗЛОЗИ ЗА ПОТВРЂИВАЊЕ СПОРАЗУМА**

Влада Републике Србије и Влада Републике Француске препознајући обострани интерес за јачање културних веза између Републике Србије и Републике Француске, као и уважавајући значај деловања Француске школе у Београду која прима ученике француског, српског или држављанства неке треће земље, који желе да прате наставу на француском језику по званичним програмима француског минстарства задуженог за национално образовање, са жељом да регулишу статус Француске школе у Београду, као и узимајући у обзир Споразум између Владе Републике Србије и Владе Републике Француске о стратешком партнерству и сарадњи који је потписан у Паризу 8. априла 2011. године и узимајући у обзир сагласност Француске школе у Београду, коју заступа Удружење родитеља ученика Француске школе, потписале су Споразум између Владе Републике Србије и Владе Републике Француске о статусу Француске школе у Београду, 15. јула 2019.године.

**III. ДА ЛИ СЕ СТВАРАЈУ ФИНАНСИЈСКЕ ОБАВЕЗЕ ЗА СПРОВОЂЕЊЕ ЗАКОНА**

За спровођење овог закона не стварају се финансијске обавезе.

**IV. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За спровођење овог закона нису потребна средстава из буџета Републике Србије.